Държавен вестник, бр. 58, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  58
9.4.2.1. човешки хорионгонадотропин в подхо­
дящи дози до 10 – 11 г.с.; не се препоръчва при 
риск от тежък хиперстимулационен синдром;
9.4.2.2. прогестерон под формата на ваги­
нални кремове или овули, инжекционно мус­
кулно или перорално в еквивалентни дози до 
12 – 14 г.с.;
9.4.2.3. естрадиол до 10 – 12 г.с.;
9.4.2.4. спазмолитични агенти;
9.4.2.5. витамини (фолиева киселина, токо­
ферол, аскорбинова киселина и др.);
9.4.2.6. други медикаменти по индикации;
9.4.3. препоръчва се хигиенно-диетичен 
режим, както е описан в т. 9.1.2;
9.4.4. при нужда се издават листи за временна 
нетрудоспособност и се препоръчва домашен 
или стационарен режим „на легло“ (bed rest);
9.4.5. при всички случаи на развиваща се 
бременност след асистирана репродукция при­
лаганите диагностично-лечебни мероприятия 
следва да са под методичното ръководство на 
екипа, осъществил асистираната репродукция, 
или най-малкото друг екип с подобна компе­
тентност.
10. Ембриоредукцията:
10.1. извършва се от лекар с квалификацията, 
определена от този стандарт;
10.2. извършва се при наличие на развива­
ща се многоплодна бременност с наличие на 
повече от два плодни сака в маточната кухина, 
като стремежът е да се приведат:
10.2.1. триплодните бременности – до 
двуплодни или едноплодни;
10.2.2. четири- и повече плодните бремен­
ности до двуплодни, като по принцип, както и 
след ембриоредукция, не се препоръчва износ­
ването и родоразрешаването на бременност с 
повече от два плода;
10.3. е високорискова инвазивна процедура, 
извършвана под непрекъснат ехографски кон­
трол чрез трансвагинална или трансабдоминална 
пункция на маточната стена и маточната кухина 
и приложение на един от следните начини за 
фетицид:
10.3.1. аспирация на съдържимото на плод­
ния сак без прилагане на химични агенти (в 
срокове на бременността от началото на 6 до 
края на 7 г.с.);
10.3.2. кардиоцентеза на ембрионалното/
феталното сърце и апликация на разтвор на 
калиев хлорид (в срокове на бременността от 
началото на 9 до края на 12 г.с.);
10.4. извършва се по преценка на лекуващия 
екип след консултиране на жената и нейния 
съпруг (партньор), внимателно разясняване 
на възможните рискове от извършване или 
неизвършване на процедурата и вземане на 
тяхното информирано съгласие;
10.5. извършва се след подготовка на жената, 
както при всяка една хирургична интервенция, 
поради възможността за настъпване на услож­
нения, налагащи оперативна интервенция с ко­
ремен достъп (лапаротомия или лапароскопия);
10.6. извършва се в амбулаторни условия 
под действието на обща краткотрайна венозна 
анестезия, при наличие на анестезиологичен 
екип и готовност за спешна хоспитализация 
на жената и извършване при необходимост на 
оперативна интервенция; жената остава под 
активно наблюдение и покой в продължение 
на поне 4 часа, като е препоръчително да бъде 
оставена за наблюдение до 48 часа (за МЦ и 
ДКЦ с разкрити легла за краткосрочен престой) 
или хоспитализирана за 48 часа;
10.7. всички данни за протичането на ем­
бриоредукцията следва да бъдат надлежно 
регистрирани в лист за ИЗ и на жената да се 
издаде епикриза.
11. Набиране, консултиране и назначаване 
на изследвания на потенциални дарители на 
яйцеклетки.
11.1. Общи положения:
11.1.1. потенциалните дарители следва да са 
информирани за диагностичните процедури и 
изследванията, които ще им бъдат приложени 
и причините за това;
11.1.2. потенциалните дарители следва да 
са наясно, че тези изследвания и процедури 
могат да доведат до откриването на неподози­
рани от тях състояния или болести (вкл. HIV, 
други трансмисивни заболявания, хормонални 
нарушения, генетични аномалии и пр.);
11.1.3. при набиране на дарители за овоцити 
следва да се потърси информация за евенту­
ални предхождащи донации на същото лице в 
други лечебни заведения, като е недопустимо 
да бъдат постигани повече от 5 живи раждания 
вследствие даряване от същото лице, в това 
число собствените му раждания;
11.1.4. потенциалните дарители следва да 
са наясно, че могат да се откажат по всяко 
време от донорство до момента на използване 
на техните овоцити;
11.1.5. недопустимо е да се оказва натиск 
или да се предлага облага върху потенциалните 
донори на яйцеклетки от страна на медицински 
персонал, потенциални реципиенти, близки и 
роднини на донора;
11.1.6. възможно е донорите на овоцити 
да бъдат обезщетявани в разумни размери за 
направени разходи:
11.1.6.1. пътни;
11.1.6.2. за настаняване и престой;
11.1.6.3. за отсъствие от работа;
11.1.6.4. за причинен дискомфорт или болка;
11.1.6.5. пропуснати ползи и др.
11.2. Снемане на анамнеза и консултиране 
на потенциални дарители (интервю):